OpenLLM-France/wikimedia huggingface dataset:
# Shallow Hal

Shallow Hal (euskaraz Hal Azalekoa), 2001eko Peter eta Bobby Farrelly anaiek zuzendutako amodiozko komedia film bat da. Gwyneth Paltrow, Jack Black, Jason Alexander, Bruce McGill eta Tony Robbins aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hal Larsen (Jack Black) azaleko mutila da, fisikoki supermodeloak diruditen neskak bakarrik iruditzen zaizkio eder eta erakargarriak. Mauricio Wilson (Jason Alexander) lagunmina ere Halen antzera azalekoa denez, biak gauak diskoteketan neska ederren kalabazak jasoaz igarotzen dituzte.
Behinola, Hal igogailu batean Tony Robbins bizitzaren entrenatzaile eta hizlariarekin batera atera ezinik gelditu eta hark hipnosia egin ondoren Halek emakumeen barne edertasuna besterik ez du ikusiko. Honela bada, Rosemary Shanahan (Gwyneth Paltrow) neska gizen eta bihotz onekoa ezagutuko du, eta Hal hartaz txora txora eginda maiteminduko da.

## Aktoreak

* Jack Black: Hal Larson
* Gwyneth Paltrow: Rosemary "Rose" Shanahan
* Jason Alexander: Mauricio Wilson
* Joe Viterelli: Steve Shanahan
* Jill Christine Fitzgerald: Shanahan andrea
* Tony Robbins: Bere burua antzeztuz
* Bruce McGill: Larson erreberendoa
* Molly Shannon: Mary Larson andrea (krediturik gabe)
* Sasha Neulinger: Hal gaztea
* Susan Ward: Jill
* Rene Kirby: Walt
* Kyle Gass: Artie
* Laura Kightlinger: Jen
* Brooke Burns: Katrina
* Sayed Badreya: Sayed doktorea
* Nan Martin: Peeler erizaina
* Zen Gesner: Ralph
* Ron Darling: Li'iBoy erakargarria
* Joshua Shintani: Li'iBoy gizena
* Sascha Knopf: Tanya erakargarria
* Nan Martin: Tanya higuingarria
* Mary Wigmore: Tiffany erakargarria
* Rob Moran: Tiffany higuingarria
* Michael Corrente: 2. etxegabea
* Leslie DeAntonio: Helga anderea
* Manon von Gerkan: Lindy
* Brianna Gardner: Cadence
* Kulman P. Smith: Tabernaren jabea / 1. tipo dantzaria

## Kanpo estekak

* IMDBko fitxa irakurgai (Ingelesez)
* Datuak: Q1140935
# Shalimar (Florida)

Shalimar Floridako herri bat da. Okaloosa konderrian kokatua dago. 2010ean 723 biztanle zituen, 0,8 kilometro koadrotan banatuta.

## Ikus, gainera

* Okaloosa konderria

## Kanpo estekak

* Datuak: Q1814665
# Shala

Shala, Šala, Schala edo Šalaš hasieran Sumeriako Ama jainkosa zen. Denboraz beste zibilizazioetara zabaldu zen: babiloniarra, asiriarra eta hurritarra. Harekin ugalkortasun eta nekazaritza daude lotuta.

## Ezaugarriak

Shala Ishkurrren emaztea da. Ishkur ekaitzen jainkoa da; akadioentzat Adad izena zuen eta, geroago, Dagan izena ere eman zitzaion. Bera zen landareen eta bereziki zerealen jainkoa. Shalari batzutan ša šadî epitetoa ematen zaio eta espezialistek hortik Mesopotamiaren iparraldearekin lotu dute. Irudietan Shala aleak hedatzen agertzen da, baita garagarburu batez ere; ondoan, etzanda dagoen ahari bat jartzen da.
MUL.APIN katalogoan Virgo konstelazioarekin identifikatzen da.
Konjuru liburu batzuetan Gibilen, suaren jainko sumeriarraren ama gisa aurki dezakegu.

## Oharrak

* ↑ Akadieraz Gerra.

## Bibliografia

* Jordan, Michael: Encyclopedia of Gods, Kyle Cathie Limited, 2.edizioa. 2002. ISBN 978-1-85626-453-2.
* Jeremy Black eta Anthony Green, Gods, Demons and Symbols of Ancient Mesopotamia (Austin: University of Texas Press, 1992) ISBN 978-0-292-70794-8.

## Kanpo estekak

* Datuak: Q390973
# Shaldon

Shaldon Ingalaterrako hego-mendebaldean dagoen Devon konderriko kostaldeko udalerri bat da. Teignmouth udalerriarekin parez-pare dago, bien artean Teign ibaia itsasoratzen delarik. Udalerri batetik bestera iragateko Shaldon Bridge zubia zeharkatzea derrigorrezkoa da.

## Leku interesgarriak

* Ness hondartza

## Iruditegia

* Shaldongo etxeak, atzealdean Teignmouth.
* Ness tunela
* Ness hondartza

## Kanpo estekak

* Shaldon udalerriko Udal webgunea (Ingelesez)
* Datuak: Q2022554
* Multimedia: Shaldon / Q2022554
# Shallotte (Ipar Carolina)

Shallotte Ipar Carolinako herri bat da. Brunswick konderrian kokatua dago. 2010ean 3.675 biztanle zituen, 24,06 kilometro koadrotan banatuta.

## Ikus, gainera

* Brunswick konderria

## Kanpo estekak

* Datuak: Q1879225
# Joanes Bakaikoa

Joanes Bakaikoa Satrustegi, pilota arloan Bakaikoa deituraz ezaguna (Etxarri Aranatz, Nafarroa Garaia, 1997ko martxoaren 27a), esku huskako pilotari profesionala da. Aurrelari aritzen da, Asegarce enpresarekin. 2017ko urtarrilaren 14an debutatu zuen, Iruñeko Labrit pilotalekuan, Bigarren Mailako Binakako Txapelketan aurrelari titulartzat, Galartza VII.a atzelaria lagun. Bere jaioterriko alkate Jose Ignacio Bakaikoaren semea da, eta kadete mailatik nabarmendu zen, pilotari zaharragoen aurka jokatzen baitzuen.

## Kirol lorpenak
### Amateurretan

* 2016an:
** munduko 22 urtez azpiko binakako txapelduna (Miarritze).
** Euskal Herriko kluben arteko txapelduna.
* 2014an:
** Nafarroako buruz buruko txapelduna, bere kategorian.
** Nafarroako lau eta erdiko txapelduna, bere kategorian.
* 2013an: Nafarroako lau eta erdiko txapelduna, bere kategorian.
* 2012an: Nafarroako binakako txapelduna, bere kategorian.

## Erreferentziak

* ↑ Asegarce enpresako fitxa.
* ↑ Igor G. Vico: «La firma de Bakaikoa», Deia, 2017-01-12.
* ↑ «Bakaikoa», Berria, 2013-04-07.

## Kanpo estekak

* Asegarce enpresaren webguneko fitxa.
* Datuak: Q28112747
# Joanes Bohemiakoa

Joanes Bohemiakoa (1296ko abuztuaren 10a - Crécy-en-Ponthieu, 1346ko abuztuaren 26a), Itsua izengoitiz, 1310-1346 urteetan Bohemiako erregea izan zen.

## Bizitza

Henrike VII.a Germaniako enperadorearen semea zen eta Elisabet Bohemiakoarekin ezkondutakoan bihurtu zen bertako errege. Luis IV.a Bavariakoari lagundu zion Federiko Habsburgokoaren aurka eta Frantziako erregeari flandestarren kontrako gerran. 1340. urtean itsu geratu zen eta Crécyko guduan hil zen 1346. urtean. Bohemiako erregeen lurrak zabaldu zituen Silesia, Lusazia eta Moraviara, baina guztiz pobre utzi zuen bere herria, gerrengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155167
* Multimedia: John of Bohemia / Q155167
# Joanes Eskoziakoa

Joanes Eskoziakoa edo Joanes Balliol, (Eskoziako gaeleraz: Iain Bailiol) (Londres, Ingalaterra, 1249 – Pikardia, Frantzia, 1314ko irailaren 25a) Eskoziako Erresumako erregea izan zen, garai hartan Alba erresuma izenaz ezagutzen zena.

## Biografia

1290an Margarita Eskoziakoa hil zenean bi urtez Eskoziako zaindariak izan ziren Erresuma gidatu zutenak, izan ere herrialdean bi etxeren arteko borroka piztu baitzen, Bruce etxea eskoziarren subiranotasunaren aldekoa eta Balliol etxea Ingalaterraren aldekoa.
Joanes Balliol Londresen jaio zen eta jatorrizko izena normandiarra zuen Johan de Bailliol, baina Dabid I.aren ondorengoa zen amaren aldetik eta Eduardo I.a Ingalaterrakoaren laguntzaz Eskoziako erregetza lortu zuen. Eduardok ordea menpekotzat hartu zuen eta Frantziaren aurkako bere gerrak finantzatzeko zerga ugari ezarri zizkien eskoziarrei. Egoeraz nekatuta, Joanesek Stirlingen hamabi nobleren arteko bilera deitu zuen 1295ean eta Frantziarekin elkar laguntzeko ituna sinatu zuten, Auld Alliance izenaz ezagutzen dena. Eduardo I.ak orduan Eskozia inbaditzeari ekin zion eta egoera honetan Joanes Balliolek abdikatu egin zuen, Menrose ondoan 1296ko uztailaren 10ean. Londresko dorrean preso sartu zuten eta 1299an Frantziara joaten utzi zioten.

## Eskoziako Independentzia Gerrak

Eskoziako Lehenengo Independentzia Gerra abiatu zen orduan. Eduardoren aurkako altxamendu hauetan William Wallace edo Andrew Moray bezalako buruek "King John" (Joanes Erregea) izena erabili zuten bera erregetzara itzul zedin. 1302tik aurrera ez zuen Joanesek erregetza lortzeko saiakera berririk egin. 1306 artean ez zen erregerik izan Eskozian eta Bigarren interregnuma izenaz ezagutzen den garaia da.
* Datuak: Q310065
* Multimedia: John of Scotland / Q310065
# Joanes Bataiatzailea

Joanes Bataiatzailea edo Joan Bataiatzailea —hebreeraz: יוחנן המטביל‎, Yoḥanan ha-mmatbil; arabieraz: يحيى‎, Yahyá edo يوحنا المعمدان, Yūhannā al-maʿmadān; arameraz: ܝܘܚܢܢ, Yoḥanan— (Judea, K.a. 6 aldean – Machaerus, 31–32) predikari ibiltaria eta buruzagi erlijiosoa izan zen, Jordan ibaian bataioaren aldeko mugimendua sortu zuena. Aditu batzuen ustetan, haren ideologia eseniarren eskolaren barruan zegoen nahiz eta frogak izan ez. Kristautasun, islam, bahaismo eta mandeismoaren arabera, profeta izan zen. Hainbat titulurekin ere izendatzen da: Done Joanes, Jaun Done Joanes, San Joanes, San Joan, Jondoni Joanes (Lap. eta BNaf.) edo Jondane Joanes (Zub.).
Historialari erlijioso gehienen ustetan, Joanesek Betania inguruan bataiatu zuen Jesukristo. Orduan, Jesus bera baino mesias handiagoa izango zela adierazi zuen:
| « | Biharamunean, Joanek Jesus beregana etortzen ikusi eta esan zuen: «Hona hemen Jainkoaren Bildotsa, munduko bekatua kentzen duena. Jainkoaren bildotsa, munduko bekatua kentzen duena. Honetaz ari nintzen, “Nire ondoren datorren gizona nire gainetik dago, ni baino lehenagokoa baitzen” esan nuenean. Nire ondoren datorrena. Neuk ere ez nuen ezagutzen; baina ni urez bataiatzera etorri banaiz, bera Israel herriari agerrarazteko izan da» | » |
| —Joanen Ebanjelioa:1, 29-31 |||

## Joanes Bataiatzailearen izena duten elizak
### Euskal Herrian

* Jondoni Joanes Batista eliza (Donibane Lohizune)
* Done Joanes Bataiatzailearen eliza (Hauze)
* Done Joanes Bataiatzailearen eliza (Larraine)
* Done Joanes Bataiatzailearen eliza (Maule-Lextarre)
* Done Joanes Bataiatzailearen eliza (Ozeta)
* San Joan Bataiatzailearen eliza (Arrasate)
* San Joan Bataiatzaile eliza (Aulesti)
* San Joan Bataiatzailearen eliza (Hernani)
* San Joan Bataiatzailearen eliza (Lezo)

### Euskal Herritik kanpo

* Done Joanes Bataiatzailearen eliza (Venta de Baños)

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ Cross, F. L.. (2005). Oxford Dictionary of the Christian Church. (3. argitaraldia) Oxford University Press ISBN 978-0-19-280290-3..
* ↑ Funk, Robert W. & the Jesus Seminar. (1998). The Acts of Jesus: the search for the authentic deeds of Jesus. San Frantzisko: Harper, 268 or..
* ↑ Harris, Stephen L. (1985) Understanding the Bible. Palo Alto: Mayfield; p. 382
* ↑ Euskaltzaindia. 66. araua: Santutegiko izen ohikoenak. .
* ↑ Euskaltzaindia. 125. araua: San, santu, done eta besteren erabilera. .
* ↑ Sennott, Charles M.. (2003). The body and the blood. Public Affairs Pub, 234 or..

## Kanpo-estekak

* Datuak: Q40662
* Multimedia: Saint John the Baptist / Q40662
# Joanes Enrikez Lakarrakoa

Joanes Enrikez (1266 inguruan – 1321eko irailaren 19a) Nafarroako Erresumako infantea eta Lakarrako jauna izan zen.
Aita Henrike I.a Nafarroakoa zuen eta ama berriz ezezaguna. Oihenarten arabera ama zen andereño noble bat. Henrike printzea, oraindik ez zen errege, maitemindu zen bainan andereñoak ez zuen amore eman nahi. Henrikek orduan proposatu zion ezkontzea. Laister haurdun egon zen bainan Tibalt erregeak, haserretuta bere anaiaren ezkontza proiektuarekin, harreman hori mozteko agindu zuen.
Harreman hortatik jaio zen Joanes Enrikez.
Batzutan ama Munia Lehetekoa izenarekin agertzen da, Antso Lehetekoa eta Luzia Almoraviten alaba.
Urte gutxi berantago Henrike errege izan zen (1270ean) eta seguraski arduratu zen haurraren etorkizunaz.
Geroxeago bere arreba Joana erregina izan zen (1274ean).
Denborarekin Joanes Enrikezek lortu zuen kokatzen bere burua Erresumeko nobleziaren artean.
Ezkondu zen Lakarrako anderearekin eta Handikien artean onartua izan zen Filipe II.a Nafarroakoaren eskutik. Borrokan hil zen Beotibarko guduan.

## Ezkontza eta haurrak

1316 inguruan, Filipe II.aren garaian, Joanes Enrikez ezkontza bitartez bihurtu zen Lakarrako jauna, emaztea leku honen oinordekoa baitzen.
Bi haur izan zuten:
* Martin (1316?-1368), Lakarrako jauna eta Nafarroako Erresumako banderazaina
* Joana, Bettan Latsagakoa jaunarekin ezkondua
Zuhaitz genealogikoa :
Tibalt I.a Nafarroakoa
Martin II.a Enrikez Lakarrakoa
Henrike I.a Nafarroakoa
Joanes Enrikez Lakarrakoa
Martin Enrikez Lakarrakoa
Margarita Borboikoa
Beltran I.a Enrikez Lakarrakoa :

## Erreferentziak

* 1 2 Oihenart, Notitia Utriusque Vasconiae (338-339 orr.)http://www.liburuklik.euskadi.net/applet/libros/JPG/parlamento/90008781/90008781.pdf
* ↑ http://gallica.bnf.fr/ark:/12148/bpt6k346931/f198.image.r=munia%20lehet%20lacarre.langES
* ↑ http://gallica.bnf.fr/ark:/12148/bpt6k73455h/f261.image.r=lacarre.langES
* ↑ Martin semea banderazain izendatua izan zen 1350ean. Kargu honetarako ez zuen oso zaharra izan behar.

## Kanpo estekak

* Datuak: Q19947980
# Joanes Borda

Joanes Borda abeslari lapurtarra da. Guk talde historikoaren sortzailea izan zen Beñat Sarasolarekin batera 1968an. Geroago kide gehiago integratu zituzten: Panpi Lakarrieu, Pier Paul Berzaitz, Beñat Davant eta Eneko Labeguerie.
Ahotsa, gitarra eta hitz zorrotzak ziren talde honen kantaera indartsuaren oinarria. Euskal Herriak bizi zuen egoera politikoa salatzea zuten helburu, errebindikazioak zabaltzea.
1974an egin zuten beren lehen ikuskizuna ('Aita, seme, laborari').
2005ean bilduma bat kaleratu zuen taldeak, 30 urteko ibilbidea batzen zuena.

## Diskografia

* Presondegietan zuengatik (?)
* Euskalduna naiz eta (?)
* Laborarik, langile eta nagusi (Elkar, 1977)
* Herria zain (Elkar, 1985)
* Gerlarik ez (Elkar, 1987)
* Arrozten (Elkar, 1990)
* Bidez bide (IZ, 1995). Lan hau aurrekoak baino askoz jantziagoa zegoen (txirula, pianoa, kontrabaxua, trikitia, txeloa, perkusioak...) eta konposizio garaikideagoak biltzen zituen. Halaber, borroka kantuak ez ezik, sentimentalak eta lirikoak ere baditu lan horrek.

## Kolaborazioak

* Ortziken (Elkar, 1976)
* Euskal Herriak izan behar du euskalduna eta librea! (1996)
* Gaur olerkiak, bihar presoak Euskal Herrirat! (1998)
* Hamahiru (t)alde (IZ, 1997)
* Manex Erdozaintzi-Etxart. Omenaldiko Kantaldia II (2004)

## Erreferentziak

* ↑ Artola, Maite. (1995-06-28). «Honelako diskoa egitea autokritikaren emaitza da.» Argia (Noiz kontsultatua: 2019-06-02).
* ↑ Euskal Karaokeak. (2016-03-10). Euskalduna naiz eta (Guk). (Noiz kontsultatua: 2019-06-02).

## Ikus, gainera

* Euskal Musika garaikidea

## Kanpo loturak

* Euskalduna naiz eta kantua Youtuben
* Datuak: Q64225778
# Jerzy Kosiński

Jerzy Kosiński, jaiotzez Józef Lewinkopf (Łódź, Polonia, 1933ko ekainaren 14a - New York, AEB, 1991eko maiatzaren 3a) jatorri poloniarreko estatubatuar eleberrigilea izan zen.

## Biografia

Bigarren Mundu Gerraren ondoren, historia-ikasketak eta politika-zientzietako ikasketak egin zituen Lodzeko Unibertsitatean. Sobietar Batasunean ikasketak sakondu ondoren, Estatu Batuetara emigratu zuen, 1957an. Ingelesez idatzi zuen obra guztia.
Bere lehen eleberria du obrarik ezagunena: The Painted Bird (1965, "Txori margotua"), haur judu baten kontakizun lazgarria, Bigarren Mundu Gerran kokatua. Eleberrian zehar indarkeria eta ankertasuna goren mailara iristen dira, eta Kosinskiren estilo lehor gogorrak areagotu egiten du gaiarena berarena. Haurrak pairatzen dituen torturak, fisikoak zein moralak, monotoniaz kontatuak, gizakiaren halabeharrezko gaiztakeriaren ondorio gisa azaltzen dira.
Beste lan batzuk: Steps (1968, "Urratsak"); Being There (1971, "Hantxe"); The Devil Tree (1973, "Zuhaitz deabrua"); Cockpit (1975); Blind Date (1977, "Hitzordu itsua"); Passion Play (1979); Pinball (1982).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319447
* Multimedia: Jerzy Kosinski / Q319447
# Jerzy Neyman

Jerzy Neyman (Bendery, Besarabia, Errusiar Inperioa, 1894ko apirilaren 16 – Oakland, Kalifornia, 1981eko abuztuaren 5), jaiotzez Jerzy Spława-Neyman, poloniar-estatubatuar matematikari eta estatistikari nabari bat izan zen. Estatistikan, ezaguna da konfiantza-tarteak asmatu eta Neyman-Pearson lema deduzitzeagatik.

## Kanpo estekak

* Datuak: Q539544
* Multimedia: Jerzy Spława-Neyman / Q539544
# Jerzy Kawalerowicz

Jerzy Franciszek Kawalerowicz (Gwoździec, Polonia, 1922ko urtarrilaren 19a - Varsovia, Polonia, 2007ko abenduaren 27a) zinema-zuzendari poloniarra izan zen, zinemagile sozialisten lehen belaunaldikoa.

## Biografia

Gai historikoak landu ditu, eta bere Ama Joana Aingeruena (1961, Matka Joanna od Aniołów) Eliza katolikoak kondenatua izan zen. Bere azken film handia Lehendakariaren Heriotza izan zen (1978, Śmierć prezydenta).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q561332
* Multimedia: Jerzy Kawalerowicz / Q561332
# Jerzy Popiełuszko

Jerzy Popiełuszko (Okopy, 1947ko irailaren 14a - Włocławek, 1984ko urriaren 19a) poloniar apaiz katolikoa izan zen. 1981ean Varsoviako langile grebalariekin bat egin zuen. Solidarność sindikatua babestu zuen eta bere sermoietan erregimen komunista kritikatu zuen. 1984ko urriaren 19an Poloniako erregimen komunistako hiru poliziak erail zuten. Eliza Katolikoak martiri izendatu zuen eta 2010eko ekainaren 6an beatifikatu zen.

## Iruditegia

* Funerala
* Funerala
* Hilobia
* Datuak: Q156277
* Multimedia: Jerzy Popiełuszko / Q156277
# Jerécuaro (udalerria)

Jerécuaro Mexikoko udalerri bat da. Guanajuato estatuan kokatua dago. 2010ean 50.832 biztanle zituen 883,4 km²ko azaleran. Herriburua [[Jerécuaro (Jerécuaro)|Jerécuaro]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20209189
* Multimedia: Jerécuaro Municipality / Q20209189
# Italiako Ministroen Kontseiluko Lehendakaria

Italiako Ministroen Kontseiluko Presidentea (italieraz, Presidente del Consiglio dei Ministri) herrialde horretako gobernuburua da. Kargu hau estatu mailako bost garrantzitsuenetako bat da, beste herrialdeetan Lehen Ministro izena jasotzen du kargu hau duenak. Hala ere, kontseiluko presidenteak beste estatuetako gobernuburuek baino ahalmen gutxiago du.
Ministroen Kontseiluko Presidentzia italiar konstituzioan aipamena duen kargu bat da, konstituzio horretako 92, 93, 94, 95 eta 96 artikuluek onesten dute bere izatea. Errepublikako Presidentea, hau da, estatuburua da, Kontseiluko Presidentea izendatzearen arduraduna.

## Eginkizunak

Karguak berez dituen eginkizun eta botereetaz gain, Gobernuko partaidea denez, Ministroen Kontseiluko Presidentea da Gobernuko ministroen zerrenda Errepublikako Presidenteari ematearen arduraduna. Gainera, Errepublikako Presidenteak igorritako legezko aginduak berresten ditu.
Italiako Errepublikako Konstituzioko 95. artikuluak hurrena adierazten du: "Ministroen Kontseiluko Presidenteak Gobernuaren politika orokorra gidatzen du"; ahalmen edo botere hau aldakorra da, ministroen eraginak eta ministro hauek ordezkatzen dituzten alderdien eraginak baldintzatzen du.
Gehienetan, Kontseiluko Presidentearen eginkizuna alderdi ezberdinek ordezkatzen dituzten jarreren bitartekari izatea da (Gobernua koalizio batek osatzen duenean). Ministroen Kontseiluak dituen eginkizunekin baina gehiago kezkatu behar da aurretik aipatu dugunarekin. Bere agintea nahiko mugatuta dago, izan ere, ezin ditu, arrazoi justifikatu batengatik ez bada, adostasun faltarengatik ministroak kanporatu.

## Gobernuburua

1861etik gaur egunera bitartean, Ministroen Kontseiluko Presidentea Italiako gobernuburua izan da. Estatuburuak hautagaia hautatu eta izendapena ematen dion arren, Italiako Parlamentuaren babesa behar du kargura iristeko.

## Ikus, gainera

* Italia
* Italiako lehen ministroen zerrenda
* Estatuburua eta gobernuburua
* Politika eta estatua

## Kanpo estekak

* Datuak: Q796897
* Multimedia: Prime ministers of the Italian Republic / Q796897
# Italiako Olinpiar Batzorde Nazionala

Italiako Olinpiar Batzorde Nazionala (ofizialki italieraz: Comitate Olimpico Nazionale Italiano, CONI), 1914an sortua Olinpiar Jokoak sustatzeko Italiako olinpiar batzordea da. Irabazi asmorik gabeko erakunde bat da, Nazioarteko Olinpiar Batzordeak antolatutako olinpiar lehiaketetara italiar kirolariak bidaltzeko dirua bildu eta taldeak hautatzen dituena.
Gainera, doping kasuak ikertzeaz arduratzen den italiar erakundea da, era berean, egoki irizten dituen zigorrak ezartzeko eta nazioarteko kirol erakundeei zigor horiek Italiatik kanpo ere indarrean egon daitezela (atzerriko probetan CONIk zigortutako kirolariei parte hartzea eragotziz) eskatzeko ahalmena ere baduelarik. 2007ko agindu baten ondorioz, atzerriko kirolarien doping kasuak ere iker ditzake, ez soilik italiarrenak.

## Presidenteak

* Carlo Compans de Brichanteau (1914-1920)
* Carlo Montù (1920-1921)
* Francesco Mauro (1921-1923)
* Aldo Finzi (1923-1925)
* Lando Ferretti (1925-1928)
* Augusto Turati (1928-1930)
* Icilio Bacci (1930-1931)
* Leandro Arpinati (1931-1933)
* Achille Starace (1933-1939)
* Rino Parenti (1939-1940)
* Raffaele Manganiello (1940-1943)
* Alberto Bonacossa (1943)
* Ettore Rossi (1943-1944)
* Puccio Pucci (1944)
* Giulio Onesti (1944-1978)
* Franco Carraro (1978-1987)
* Arrigo Gattai (1987-1993)
* Mario Pescante (1993-1998)
* Bruno Grandi (1998-1999)
* Gianni Petrucci (1999-egundaino)

## Kanpo estekak

* (Italieraz)CONIren webgune ofiziala
* Datuak: Q1114833
* Multimedia: Comitato Olimpico Nazionale Italiano / Q1114833
# Italiako Gobernua

Italiako Errepublikako Gobernua (italieraz: Governo della Repubblica Italiana) Italian botere exekutiboa duen konstituzio-organoa da. Haren araudi nagusia Italiako Konstituzioaren III. Tituluan dago.
Ministroen Kontseiluko presidenteak eta ministroek osatzen dute, Ministroen Kontseiluan bilduak. Oro har, estatu-idazkariorde batzuek ere parte hartzen dute Gobernuan, eta horietako batzuek ministrorde rola hartzen dute.
Egoitza ofiziala Erromako Colonna enparantzako Chigi jauregian du. Villa Doria Pamphilj, Villa Madama eta Farnesina jauregia Italiako Gobernuaren beste egoitza batzuk ere badira, guztiak Erroman daudenak.
Gaur egungo kabinetea, Giuseppe Conte presidentearen omenez Conteren II. gobernua deitua, Kirinal jauregian zin egin ondoren 2019ko irailaren 5ean sartu zen indarrean.

## Erreferentziak

* ↑ Caretti, Paolo; De Siervo, Ugo. (2012). Diritto costituzionale e pubblico. Turin: Giappichelli Editore ISBN 978-88-348-2832-8..

## Kanpo estekak

* Datuak: Q3773971
* Multimedia: Government of Italy / Q3773971
# Italiako Kontsulatua (Iruñea)

Italiako Kontsulatua Nafarroako Iruñea hiriburuan dagoen Italiako kontsulatu edo ordezkaritza bat da.

## Kokalekua

Iruñeko Alde Zaharreko hego-mendebaldean dago, Takonera kalearen 2. zenbakian, eta San Anton kalearen hasieran.

## Kanpo estekak

* Datuak: Q25479355